﻿ mmonline.hu | Magyar döntősök a PR-szakma Oscarján
Magyar döntősök a PR-szakma Oscarján
2018 April 18, 09:17
Bejutott a világ egyik legrangosabb nemzetközi pr-versenyeként számontartott Sabre Awards EMEA döntőjébe a magyar Goodwill Communications és a Duelbox által a Discovery Channel és a Telekom számára készített Aranyláz Magyarországon kampány. Az interaktív „virtuális aranyrög-keresős” kampány így az öt legjobb európai integrált marketingkampány közé került a megmérettetésen, amelynek az eredményhirdetését május 23-án tartják.
A különböző kategóriák shortlisteseit közel 2500 nevezett pályamű közül választotta a több mint 40 nemzetközi szaktekintélyből álló nemzetközi zsűri. Az „Aranyláz Magyarországon” kampány tévénézés közbeni virtuális aranyrögkeresésre invitálta a csatorna nézőit, kapcsolódva a Discovery egyik zászlóshajó műsorának, az Aranyláz Alaszkában sorozatnak a tematikájához.
Az interaktív kampány ideje alatt a Discovery Channel esti műsorai során a tévéképernyőn virtuális aranyrögök és kódok bukkantak fel. Ezeket a magyar Duelbox startup által fejlesztett innovatív játékfelületen keresztül, okostelefonjaikkal gyűjthettek élőben a tévénézők a többmilliós fődíj reményében, külön applikáció letöltése nélkül. Aki lemaradt az esti kódokról, az Telekom Archív TV szolgáltatásán keresztül visszanézhette az érintett műsorokat, és másnap estig még játszhatott az aktuális számsorokkal.
Tags: Discovery, duelbox, Goodwill, kampány, Magyar Telekom, sabre